पश्चिम बंगाल की बीजेपी महिला मोर्चा अध्यक्ष और टॉलीवुड फिल्मों में काम चुकीं लॉकेट चटर्जी ने महिलाओं पर होते जुल्म के खिलाफ सोमवार को एक रैली निकाली लेकिन इस प्रदर्शन में उनके साथ एक ऐसी घटना घटी जिससे वे काफी परेशान हैं। महिलाओं की खातिर सड़क पर उतरीं लॉकेट को उस समय शर्मिंदा होना पड़ा जब प्रदर्शन के दौरान उनकी साड़ी फट गई। साड़ी के फट जाने के बाद भी लॉकेट का जज्बा कम नहीं हुआ और उन्होंने अपना प्रदर्शन जारी रखा। राज्य में बढ़ते महिलाओं के खिलाफ अपराध को लेकर लॉकेट और बीजेपी के अन्य सदस्यों ने रैली निकाली थी।